Nyiak Ki pataranak bantiang
Lah dari daulu urang tau
Inyiak abeh bana jo bantiang
Lah dari daulu urang indak ragu
Dari bantiang ko, Inyiak manyambuang iduik
Bamulo dari ma abehan bantiang urang
Lah anak bantiang kaduo baru punyo inyiak
Dari nan itu, batahun, bakambang bantiang Inyiak
Kok maso tu, labiah sabaleh nan Inyiak uruih
Inyiak tau parangainyo
Kok maso tu, jo suaro, jo batuak, jo nan kuruih
Inyiak tau ubeknyo
Maso tu, lai labiah ta cukuik kan untuak anak padusi inyiak
Kok kalabiah, alhamdulillah
Lah lumayan dipandang inyiak di kampuang
Urang sagan, Inyiak pun pamurah
Nan kini, dari umua Inyiak lah indak mudo
Nan anak gadih, lah mulai tau laki-laki ciek duo
Si Puti, lah kenal jo urang nagari jauah
Si Puti, lah mulai mangkacadiak i Inyiak
Nan musibah ndak bisa ditakok
Si Puti lah indak pulang
Lah heboh urang sakitaran
Lah habih hari jo minggu
Cari bacari, dapek kaba lah Puti ko kini di nagari jauah
Nyo pai ka tampek si Laki-laki
Nan Inyiak indak talok lo pai surang
Ba ajak lah urang cadiak agak surang
Dek cari mancari, lah tagadai bantiang saikua
Lah bajapuik si Puti pulang
Babangih sapanjang jalan
Tatangih sampai dirumah
Indak dalam sabulan, carito ba ulang baliak
Si Puti lah indak pulang
Nagari jauh tujuannyo
Nyiak Ki baulang risau
Nan dek risau, banikahkan juo akhirnyo
Di alekan ketek-ketek di nagari jauah
Bajua bantiang saikua lai, untuak ka alek
Jo ma ajak surang duo sanak ka nagari jauah
Nan alek lah lapeh, taraso indak pueh
Nan dikampuang alun baralek
Kok lain lo kecek urang kampuang
Baulang lah alek di kampuang
Nan bantiang tajua ciek lai
Untuak ka pitih alek dikampuang
Nan bantiang tagadai ciek lai
Pihak si Laki-laki indak lo bapunyo
Nan si Puti kini lah baduo
Si Laki-laki lah mancubo marajuik iduik
Dek dikampuang indak tabiaso
Indak tabukak jalan usaho
Si Laki-laki ba angan ka marantau
Ka marantau indak ado pokok
Lah bagadai lo bantiang ciek lai
Pai lah anak jo minantu ka rantau
Indak dalam tigo bulan
Pulang lah si Puti ka kampuang
Nyiak Ki takajuik, ba a kok surang si Puti pulang
Carito babaliak pulang, di rantau susah pulo
Untuak baduo, raso barek bana di rantau
Bialah si Puti di kampuang
Nan si Laki-laki usaho juo di rantau
Bapisah rago, maringan-ringankan hati
Taibo hati Nyiak Ki
Suruah se lah minantu tu pulang
Di kampuang se lah
Kok ka modal, bajua lah bantiang ko ciek lai
Ndeh Nyiak, baitu bana sayang ka anak
Baitu bana malu di kampuang
Lah habih bantiang ko kini
Lah punyo urang se nan di abehan
Inyiak batambah tuo
Indak ka pitih bantiang nan inyiak etong lai
Bantiang lah samo jo pamenan dek inyiak
Kini lah abih, dek manenggang anak jo malu
Ndeh Puti, co iko bana manjadi anak
Co iko bana, tapi jan salahan nasib
Lah habih bantiang ko kini
Indak tau bakeh nyo kama
Inyiak lah batambah tuo
Indak ka pitih bantiang nan dietong lai
Lai ka ibo ka parasaian Nyiak Ki
Kini lah abih, dek manenggang Puti jo malu
*Sorry for my bad Minang language. I am not from Minang. Just because this story is heard by me in Minang society, I just try my best to make it in Minang language. I solemnly swear that i am up to no good.
min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn eng_Latn